Document ID: 32007R0807

UREDBA KOMISIJE (ES) št. 807/2007
z dne 10. julija 2007
o spremembi Priloge II k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil (1) in zlasti druge alinee člena 13 Uredbe,
ob upoštevanju naslednjega:
(1)
Dovoljenje za uporabo metaldehida pri ekološkem kmetovanju iz dela B Priloge II k Uredbi (EGS) št. 2092/91 je poteklo 31. marca 2006.
(2)
Več držav članic je sporočilo, da ekološki kmetje na njihovem ozemlju nimajo ustreznega nadomestila za metaldehid, ki se uporablja za zatiranje mehkužcev pri nekaterih poljščinah.
(3)
Medtem ko se čaka na rezultate raziskav glede novih metod zatiranja mehkužcev in na razpoložljivost novih nadomestnih snovi, je treba ponovno začasno dovoliti uporabo metaldehida.
(4)
Prilogo II k Uredbi (EGS) št. 2092/91 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem odbora, ustanovljenega s členom 14 Uredbe (EGS) št. 2092/91 -
SPREJELA NASLEDNJO UREDBO:
Člen 1
Priloga II k Uredbi (EGS) št. 2092/91 se spremeni v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. julija 2007

Labels: 3
17
6